নগাঁও জিলাৰ বটদ্ৰৱা থানাৰ অন্তৰ্গত এক অঞ্চলৰ পৰা বৃহস্পতিবাৰে অপহৰণ হোৱা দুই নাবালক ভাতৃক আজি কাষৰীয়া জিলা কাৰ্বি আংলঙৰ পৰা উদ্ধাৰ কৰা হয়। বুলি আৰক্ষীয়ে জানিবলৈ দিয়ে।
অপহৃত দুই নাবালকৰ পিতৃয়ে কালি বটদ্ৰৱা আৰক্ষী থানাত দাখিল কৰা অভিযোগৰ ভিত্তিত আৰক্ষীয়ে আজি কিশোৰ দুগৰাকীৰ সন্ধানত অভিযান আৰম্ভ কৰিছিল।
আৰক্ষীয়ে জানিবলৈ দিয়া মতে বৃহস্পতিবাৰে বটদ্ৰৱাৰ ভেৰভেৰী গাঁৱত নিজ ঘৰৰ সন্মুখত খেলি থকাৰ সময়তে দুই ভাতৃক অপহৰণ কৰা হৈছিল বুলি পিতৃয়ে অভিযোগ কৰিছিল।
দাখিল কৰা অভিযোগত অপহৃত ভাতৃদ্বয়ৰ পিতৃয়ে এগৰাকী মহিলাৰ নাম উল্লেখ কৰিছিল। আৰক্ষীয়ে মহিলাগৰাকীৰ মোবাইলৰ ল'কেচনৰ সহায়ত তেওঁক অনুসৰণ কৰে।
কাৰ্বি আংলং জিলাত মহিলাগৰাকীৰ অৱস্থান নিশ্চিত হোৱাৰ পিছত বটদ্ৰৱা আৰক্ষীয়ে জিলাখনৰ আৰক্ষীৰ সৈতে যোগাযোগ কৰে আৰু আজি এক যুটীয়া অভিযানত ডিফু বাছ টাৰ্মিনাসৰ পৰা অপহৃত ভাতৃদ্বয়ক উদ্ধাৰ কৰে।
ইতিমধ্যে অভিযুক্ত মহিলাগৰাকী আৰু আন এগৰাকী পুৰুষক গ্ৰেপ্তাৰ কৰা হৈছে। দুয়োগৰাকীয়ে অপহৰণৰ কথা স্বীকাৰ কৰিছে বুলি এগৰাকী আৰক্ষী বিষয়াই জানিবলৈ দিয়ে।
ঘটনাৰ অধিক তথ্য উদ্ধাৰৰ বাবে তদন্ত চলাই থকা হৈছে বুলি বিষয়াগৰাকীয়ে লগতে উল্লেখ কৰে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
